Tõsiste juhtumite puhul nähakse ette kriminaalkaristus. Karmiks lähevad asjad siis, kui tööandja astub keelust korduvalt üle, võtab ebaseaduslikult tööle märkimisväärse arvu kolmandate riikide kodanikke või rakendab orjastavaid töötingimusi teades, et töötaja on inimkaubanduse ohver või lisaks alaealine.    Süüdi olev tööandja peab töötajale koheselt maksma välja saadaoleva töötasu ja hüvitama talle muud tööga seotud rahalised nõudmised, sh maksmata maksud ja sotsiaalkindlustusmaksed. Samuti  peab ta vajadusel kandma kõik kulud, mis kaasnevad sisserändaja koduriiki naasmisega.    Tagasihoidlikumaid rahatrahve võidakse määrata teatud erandlikel ja piiritletud juhtudel majapidamisabi ning isiklike hoolekandeteenuste valdkonnas.